המסך המדמם של סילבסטר סטאלון: 539 הרוגים על המסך הגדול - וואלה! תרבות
מערכת וואלה! NEWS יום חמישי, 26 במרץ 2015, 11:53
אחרי שמעריצים צפו בסרט מסוים כל כך הרבה פעמים ולא יכלו עוד, הם נוטים למספר כל מיני תופעות בולטות. מעריץ אחד ממש משועמם ויש שיאמרו אובסיסיבי בשם Auralnauts, החליט לסקור את הקריירה העקובה מדם של השרירן בעל השפה המתעקלת, הלא הוא סילבסטר סטאלון. מתברר שחוץ מהורידים הבולטים של כוכב סרטי הפעולה הוא גם שפך הרבה דם. הוא התחיל חזק בסרט "רמבו: משחק הדמים 2" בו הרג לא פחות מ-61 ניצבים, ומאז לא מפסיק להגביר. כיום סטאלון יכול להתגאות בספירת גופות אסטרונומית על סך 539 חבר'ה. אסופת רגעי ההרג שאסף עבורכם Auralnauts נמשכת לא פחות מ-34 דקות. אך ניתן להתנחם במילותיו של ג'ון רמבו שפותחות את הלקט המטלטל: "יכולתי להרוג את כולם, יכולתי להרוג אותך".
Auralnauts הגדיר 6 חוקים לספירה שלו אבל בגדול אם זה קורה על המסך ולא נמסר בשלב מאוחר יותר שהדמות שרדה - זה נספר.
מבט שיכול להרוג (צילום: אביב חופי)
ג'ון רמבו (צילום: אביב חופי)
אגב, חברו לסטרואידים של סטאלון, ארנולד שוורצנגר זכה לסרטון דומה משלו בידי המשתמש אך הסתפק ב-508 רציחות הוליוודיות בלבד.